ᱥᱳᱱᱤᱭᱟ ᱟᱠᱩᱞᱟ

ᱥᱳᱱᱤᱭᱟ ᱟᱠᱩᱞᱟ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱛᱮᱞᱩᱜᱩ ᱯᱟᱹᱨᱥᱤ ᱯᱷᱤᱞᱢ ᱨᱮᱭ ᱧᱮᱞᱚᱜᱼᱟ᱾ ᱥᱳᱱᱤᱭᱟ ᱫᱚ ᱒᱐᱑᱙ ᱥᱟᱞᱮ ᱨᱮᱭᱟᱜ ᱛᱮᱞᱩᱜᱩ ᱯᱷᱤᱞᱢ ᱡᱳᱨᱡᱽ ᱨᱮᱰᱤ ᱥᱟᱶ ᱟᱡᱟᱜ ᱮᱛᱚᱦᱚᱵ ᱮ ᱠᱚᱨᱟᱣ ᱠᱮᱫᱟ᱾ 

᱒᱐᱒᱔ ᱨᱮ ᱥᱳᱱᱤᱭᱟ ᱫᱚ ᱵᱤᱜᱽ ᱵᱳᱥ ᱥᱤᱡᱚᱱ ᱘ ᱛᱮᱞᱩᱜᱩ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱫᱤᱱ ᱒᱘ ᱨᱮ ᱩᱪᱷᱟᱹᱲ ᱮᱱᱟᱭ᱾

ᱮᱛᱚᱦᱚᱵ ᱡᱤᱭᱚᱱ
ᱥᱳᱱᱤᱭᱟ ᱟᱠᱩᱞᱟ ᱫᱚ ᱜᱟᱡᱩᱞᱟᱯᱟᱞᱞᱤ ᱟᱹᱛᱩ, ᱢᱟᱱᱛᱷᱟᱱᱤ ᱢᱚᱱᱰᱟᱞ, ᱯᱮᱰᱟᱯᱟᱞᱞᱤ ᱦᱚᱱᱚᱛ, ᱛᱮᱞᱮᱝᱜᱟᱱᱟ, ᱥᱤᱧᱚᱛ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱩᱱᱤ ᱫᱚ ᱦᱟᱭᱫᱨᱟᱵᱟᱫᱽ ᱨᱮ ᱵᱷᱳᱡᱽᱨᱮᱰᱰᱤ ᱤᱧᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱠᱷᱚᱱ ᱟᱡᱟᱜ ᱵᱤ.ᱴᱮᱠ ᱮ ᱯᱩᱨᱟᱹᱣ ᱠᱮᱫᱟ᱾

ᱠᱮᱨᱤᱭᱟᱨ
ᱥᱳᱱᱤᱭᱟ ᱫᱚ ᱒᱐᱑᱙ ᱥᱟᱞᱮ ᱨᱮ ᱮᱠᱴᱨᱮᱥ ᱞᱮᱠᱟᱛᱮ ᱟᱡᱟᱜ ᱠᱮᱨᱤᱭᱟᱨ ᱮ ᱮᱛᱚᱦᱚᱵ ᱠᱮᱫᱟ ᱟᱡᱟᱜ ᱮᱛᱚᱦᱚᱵ ᱯᱷᱤᱞᱢ ᱡᱳᱨᱡᱽ ᱨᱮᱰᱤ ᱨᱮ ᱡᱟᱦᱟᱸᱨᱮ ᱩᱱᱤ ᱫᱚ ᱨᱮᱰᱤ ᱨᱮᱱ ᱵᱚᱭᱦᱟ ᱨᱮᱭᱟᱜ ᱨᱳᱞ ᱮ ᱠᱟᱹᱢᱤ ᱠᱮᱫᱟ᱾ ᱒᱐᱒᱐ ᱥᱟᱞᱮ ᱨᱮ ᱩᱱᱤ ᱨᱟᱢ ᱜᱳᱯᱟᱞ ᱵᱟᱨᱢᱟ ᱟᱜ ᱛᱮᱞᱩᱜᱩ ᱯᱷᱤᱞᱢ ᱠᱳᱨᱳᱱᱟᱵᱷᱟᱭᱨᱟᱥ ᱨᱮ ᱥᱟᱱᱛᱷᱤ ᱨᱮᱭᱟᱜ ᱨᱳᱞ ᱮ ᱠᱟᱹᱢᱤ ᱠᱮᱫᱟ᱾ ᱒᱐᱒᱒ ᱨᱮ ᱩᱱᱤ ᱟᱱᱟᱱᱫᱟ ᱪᱟᱱᱫᱽᱨᱟ ᱦᱚᱛᱮᱛᱮ ᱰᱟᱭᱨᱮᱠᱴ ᱟᱠᱟᱱ ᱢᱩᱵᱷᱤ ᱟᱥᱟ ᱮᱱᱠᱟᱣᱩᱱᱴᱟᱨ ᱨᱮ ᱟᱥᱟ ᱨᱮᱭᱟᱜ ᱞᱤᱰ ᱨᱳᱞ ᱠᱟᱹᱢᱤ ᱠᱟᱛᱮᱭ ᱧᱮᱞ ᱧᱟᱢ ᱮᱱᱟ᱾ ᱱᱤᱛᱚᱜ ᱩᱱᱤ ᱟᱡᱟᱜ ᱠᱮᱨᱤᱭᱟᱨ ᱵᱟᱲᱦᱟᱣ ᱞᱟᱹᱜᱤᱫ ᱵᱤᱜᱽᱵᱳᱥ ᱘ ᱨᱮ ᱠᱚᱱᱴᱮᱥᱴᱮᱱᱴ ᱨᱮ ᱢᱮᱱᱟᱭᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ